ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ ምስ ኣንጻር ወተሃደራዊ ሓለዋ ሰውራ ኢራን ዝተኣሳሰር ማዕቀብ ኣዊጃ 11 ጉንቦት 2018 ምንጪ ስእሊ, AFP መንግስቲ ኣሜሪካ ኣብ ልዕሊ እቶም ምስ ናይ ኢራን ወተሃደራዊ ሓለዋ ሰውራ ምትእስሳር ዘለዎም ሽዱሽተ ሰባትን ሰለስተ ኩባንያታትን ማዕቀብ ኣዊጁ። እቲ መቕጻዕቲ ነቶም ``ንኽፉእ ምንቅስቓሳት`` እቲ ጉጅለ ሚልዩናት ዶላራት ዝመወሉ ዘነጻጸረ ከምዝኾነ ሚኒስተር ኣሜሪካ ፋይናንስ ስቲቭን ሙንቺን ገሊጹ። ማእከላይ ባንክ ኢራን እቲ ወትሃደራዊ ሓለዋ ሰውራ መታን ዶላራት ናይ ምርካብ ዕድሉ ንምዕባይ ``ዓቢ ስርዓተ-መርበብ ምቕያር ባጤራ`` ከፊትሉ ኢሉ እቲ ምኒስተር። ኩሎም እቶም ሽዱስተ ሰባት ኢራናውያን ኢዮም ኢሉ እቲ ምኒስትሪ። ውልቀ-ሰባትን ትካላትን ኣሜሪካ ምስዞም ምስ ሕቡራት ዓረብ ኤሜሬትስ ብምትሕብባር ዝንቀሳቐሱ ሰባት ዝኾነ ንግዳዊ ርክባት ከየካይዱ ክኽልከሉ ኢዮም ኢሉ እቲ ምኒስተር። ስርዓት ኢራንን ማእከላይ ባንክን ነቲ ክፉእ ምንቅስቓስ እቲ ሓለዋ ሰውራ እንተላይ ነቲ ኣብቲ ከባቢ ዘካይድዎ ናይ ምዕጣቕን ናይ ውክልና ኲናትን ንምምዋልን ካብ ኣብ ሕቡራት ዓረብ ኤሜሬትስ ዝርከባ ትካላት ዝረኸብዎ ዶላራት ብዘይቅጥዒ ከምዝተጠቕምሉ ሙንቺኒ ገሊጹ። ኩሉ ምንጭታት ኣታዊ እቲ ሓለዋ ሰውራ ንምብታኽ ክንጽዕት ኢና ድማ ኢሉ። እንታይ`ዩ ሓለዋ ሰውራ?
